erhwenkuo/poetry-chinese-zhtw huggingface dataset:
湖中旅泊，寄閻九司戶防
作者：孟浩然（唐）

桂水通百越，扁舟期曉發。荊雲蔽三巴，夕望不見家。襄王夢行雨，才子謫長沙。長沙饒瘴癘，胡為苦留滯。久別思款顏，承歡懷接袂。接袂杳無由，徒增旅泊愁。清猿不可聽，沿月下湘流。
大堤行寄萬七
作者：孟浩然（唐）

大堤行樂處，車馬相馳突。歲歲春草生，踏青二三月。王孫挾珠彈，遊女矜羅襪。攜手今莫同，江花為誰發。
仲夏歸漢南園，寄京邑耆舊
作者：孟浩然（唐）

嘗讀高士傳，最嘉陶徵君。日耽田園趣，自謂羲皇人。予複何為者，棲棲徒問津。中年廢丘壑，上國旅風塵。忠欲事明主，孝思侍老親。歸來當炎夏，耕稼不及春。扇枕北窗下，採芝南澗濱。因聲謝同列，吾慕潁陽真。
題雲門山，寄越府包戶曹、徐起居
作者：孟浩然（唐）

我行適諸越，夢寐懷所歡。久負獨往願，今來恣遊盤。臺嶺踐磴石，耶溪溯林湍。舍舟入香界，登閣憩旃檀。晴山秦望近，春水鏡湖寬。遠懷佇應接，卑位徒勞安。白雲日夕滯，滄海去來觀。故國眇天末，良朋在朝端。遲爾同攜手，何時方掛冠。
宿揚子津，寄潤州長山劉隱士
作者：孟浩然（唐）

所思在建業，欲往大江深。日夕望京口，煙波愁我心。心馳茅山洞，目極楓樹林。不見少微星，星霜勞夜吟。
書懷貽京邑同好
作者：孟浩然（唐）

維先自鄒魯，家世重儒風。詩禮襲遺訓，趨庭沾末躬。晝夜常自強，詞翰頗亦工。三十既成立，嗟籲命不通。慈親向羸老，喜懼在深衷。甘脆朝不足，簞瓢夕屢空。執鞭慕夫子，捧檄懷毛公。感激遂彈冠，安能守固窮。當途訴知己，投刺匪求蒙。秦楚邈離異，翻飛何日同。
還山貽湛法師
作者：孟浩然（唐）

幼聞無生理，常欲觀此身。心跡罕兼遂，崎嶇多在塵。晚途歸舊壑，偶與支公鄰。導以微妙法，結為清淨因。煩惱業頓舍，山林情轉殷。朝來問疑義，夕話得清真。墨妙稱古絕，詞華驚世人。禪房閉虛靜，花藥連冬春。平石藉琴硯，落泉灑衣巾。欲知冥滅意，朝夕海鷗馴。
夏日南亭懷辛大
作者：孟浩然（唐）

山光忽西落，池月漸東上。散發乘夕涼，開軒臥閑敞。荷風送香氣，竹露滴清響。欲取鳴琴彈，恨無知音賞。感此懷故人，中宵勞夢想。
秋宵月下有懷
作者：孟浩然（唐）

秋空明月懸，光彩露沾濕。驚鵲棲未定，飛螢捲簾入。庭槐寒影疏，鄰杵夜聲急。佳期曠何許，望望空佇立。
將適天臺，留別臨安李主簿
作者：孟浩然（唐）

枳棘君尚棲，匏瓜吾豈系。念離當夏首，漂泊指炎裔。江海非墮遊，田園失歸計。定山既早發，漁浦亦宵濟。泛泛隨波瀾，行行任艫枻。故林日已遠，群木坐成翳。羽人在丹丘，吾亦從此逝。
送丁大鳳進士赴舉，呈張九齡
作者：孟浩然（唐）

吾觀鷦鷯賦，君負王佐才。惜無金張援，十上空歸來。棄置鄉園老，翻飛羽翼摧。故人今在位，岐路莫遲回。
送吳悅遊韶陽
作者：孟浩然（唐）

五色憐鳳雛，南飛適鷓鴣。楚人不相識，何處求椅梧。去去日千里，茫茫天一隅。安能與斥鷃，決起但槍榆。
適越留別譙縣張主簿、申屠少府
作者：孟浩然（唐）

朝乘汴河流，夕次譙縣界。幸值西風吹，得與故人會。君學梅福隱，餘從伯鸞邁。別後能相思，浮雲在吳會。
送陳七赴西軍
作者：孟浩然（唐）

吾觀非常者，碌碌在目前。君負鴻鵠志，蹉跎書劍年。一聞邊烽動，萬裡忽爭先。餘亦赴京國，何當獻凱還。
送從弟邕下第後尋會稽
作者：孟浩然（唐）

疾風吹征帆，倏爾向空沒。千里在俄頃，三江坐超忽。向來共歡娛，日夕成楚越。落羽更分飛，誰能不驚骨。
送辛大之鄂渚不及
作者：孟浩然（唐）

送君不相見，日暮獨愁緒。江上空裴回，天邊迷處所。郡邑經樊鄧，山河入嵩汝。蒲輪去漸遙，石徑徒延佇。
江上別流人
作者：孟浩然（唐）

以我越鄉客，逢君謫居者。分飛黃鶴樓，流落蒼梧野。驛使乘雲去，征帆沿溜下。不知從此分，還袂何時把。
宴包二融宅
作者：孟浩然（唐）

閒居枕清洛，左右接大野。門庭無雜賓，車轍多長者。是時方盛夏，風物自瀟灑。五日休沐歸，相攜竹林下。開襟成歡趣，對酒不能罷。煙暝棲鳥迷，餘將歸白社。
與王昌齡宴王道士房
作者：孟浩然（唐）

歸來臥青山，常夢遊清都。漆園有傲吏，惠好在招呼。書幌神仙籙，畫屏山海圖。酌霞複對此，宛似入蓬壺。
襄陽公宅飲
作者：孟浩然（唐）

窈窕夕陽佳，豐茸春色好。欲覓淹留處，無過狹斜道。綺席捲龍須，香杯浮瑪瑙。北林積修樹，南池生別島。手撥金翠花，心迷玉紅草。談笑光六義，發論明三倒。座非陳子驚，門還魏公掃。榮辱應無間，歡娛當共保。
尋香山湛上人
作者：孟浩然（唐）

朝遊訪名山，山遠在空翠。氛氳亙百里，日入行始至。杖策尋故人，解鞭暫停騎。石門殊豁險，篁徑轉森邃。法侶欣相逢，清談曉不寐。平生慕真隱，累日探奇異。野老朝入田，山僧暮歸寺。松泉多逸響，苔壁饒古意。谷口聞鐘聲，林端識香氣。願言投此山，身世兩相棄。
雲門寺西六七裡，聞符公蘭若最幽，與薛八同往
作者：孟浩然（唐）

謂予獨迷方，逢子亦在野。結交指松柏，問法尋蘭若。小溪劣容舟，怪石屢驚馬。所居最幽絕，所住皆靜者。雲簇興座隅，天空落階下。上人亦何聞，塵念都已舍。四禪合真如，一切是虛假。願承甘露潤，喜得惠風灑。依止託山門，誰能效丘也。
宿天臺桐柏觀
作者：孟浩然（唐）

海行信風帆，夕宿逗雲島。緬尋滄洲趣，近愛赤城好。捫蘿亦踐苔，輟棹恣探討。息陰憩桐柏，採秀弄芝草。鶴唳清露垂，雞鳴信潮早。願言解纓紱，從此去煩惱。高步淩四明，玄蹤得三老。紛吾遠遊意，學彼長生道。日夕望三山，雲濤空浩浩。
峴潭作
作者：孟浩然（唐）

石潭傍隈隩，沙岸曉夤緣。試垂竹竿釣，果得槎頭鯿。美人騁金錯，纖手膾紅鮮。因謝陸內史，蓴羹何足傳。
題終南翠微寺空上人房
作者：孟浩然（唐）

翠微終南裡，雨後宜返照。閉關久沈冥，杖策一登眺。遂造幽人室，始知靜者妙。儒道雖異門，雲林頗同調。兩心相喜得，畢景共談笑。暝還高窗眠，時見遠山燒。緬懷赤城標，更憶臨海嶠。風泉有清音，何必蘇門嘯。
初春漢中漾舟
作者：孟浩然（唐）

羊公峴山下，神女漢皋曲。雪罷冰複開，春潭千丈綠。輕舟恣來往，探玩無厭足。波影搖妓釵，沙光逐人目。傾杯魚鳥醉，聯句鶯花續。良會難再逢，日入須秉燭。
宿業師山房，期丁大不至
作者：孟浩然（唐）

夕陽度西嶺，群壑倏已暝。松月生夜涼，風泉滿清聽。樵人歸欲盡，煙鳥棲初定。之子期宿來，孤琴候蘿徑。
耶溪泛舟
作者：孟浩然（唐）

落景餘清輝，輕橈弄溪渚。澄明愛水物，臨泛何容與。白首垂釣翁，新妝浣紗女。相看似相識，脈脈不得語。
彭蠡湖中望廬山
作者：孟浩然（唐）

太虛生月暈，舟子知天風。掛席候明發，眇漫平湖中。中流見匡阜，勢壓九江雄。黤黕容霽色，崢嶸當曉空。香爐初上日，瀑布噴成虹。久欲追尚子，況茲懷遠公。我來限於役，未暇息微躬。淮海途將半，星霜歲欲窮。寄言巖棲者，畢趣當來同。
登鹿門山
作者：孟浩然（唐）

清曉因興來，乘流越江峴。沙禽近方識，浦樹遙莫辨。漸至鹿門山，山明翠微淺。巖潭多屈曲，舟楫屢回轉。昔聞龐德公，採藥遂不返。金澗餌芝朮，石床臥苔蘚。紛吾感耆舊，結攬事攀踐。隱跡今尚存，高風邈已遠。白雲何時去，丹桂空偃蹇。探討意未窮，回艇夕陽晚。
遊明禪師西山蘭若
作者：孟浩然（唐）

西山多奇狀，秀出倚前楹。停午收彩翠，夕陽照分明。吾師住其下，禪坐證無生。結廬就嵌窟，剪苕通往行。談空對樵叟，授法與山精。日暮方辭去，田園歸冶城。
登望楚山最高頂
作者：孟浩然（唐）

山水觀形勝，襄陽美會稽。最高唯望楚，曾未一攀躋。石壁疑削成，眾山比全低。晴明試登陟，目極無端倪。雲夢掌中小，武陵花處迷。暝還歸騎下，蘿月映深溪。
疾愈過龍泉寺精舍，呈易、業二公
作者：孟浩然（唐）

停午聞山鐘，起行散愁疾。尋林採芝去，轉穀松翠密。傍見精舍開，長廊飯僧畢。石渠流雪水，金子耀霜橘。竹房思舊遊，過憩終永日。入洞窺石髓，傍崖採蜂蜜。日暮辭遠公，虎溪相送出。
萬山潭作
作者：孟浩然（唐）

垂釣坐磐石，水清心亦閑。魚行潭樹下，猿掛島藤間。遊女昔解佩，傳聞於此山。求之不可得，沿月棹歌還。
與黃侍禦北津泛舟
作者：孟浩然（唐）

津無蛟龍患，日夕常安流。本欲避驄馬，何如同鷁舟。豈伊今日幸，曾是昔年遊。莫奏琴中鶴，且隨波上鷗。堤緣九裡郭，山面百城樓。自顧躬耕者，才非管樂儔。聞君薦草澤，從此泛滄洲。
洗然弟竹亭
作者：孟浩然（唐）

吾與二三子，平生結交深。俱懷鴻鵠志，昔有鶺鴒心。逸氣假毫翰，清風在竹林。達是酒中趣，琴上偶然音。
山中逢道士雲公
作者：孟浩然（唐）

春餘草木繁，耕種滿田園。酌酒聊自勸，農夫安與言。忽聞荊山子，時出桃花源。採樵過北穀，賣藥來西村。村煙日雲夕，榛路有歸客。杖策前相逢，依然是疇昔。邂逅歡覯止，殷勤敘離隔。謂予搏扶桑，輕舉振六翮。奈何偶昌運，獨見遺草澤。既笑接輿狂，仍憐孔丘厄。物情趨勢利，吾道貴閑寂。偃息西山下，門庭罕人跡。何時還清溪，從爾煉丹液。
越中逢天臺太乙子
作者：孟浩然（唐）

仙穴逢羽人，停艫向前拜。問餘涉風水，何處遠行邁。登陸尋天臺，順流下吳會。茲山夙所尚，安得問靈怪。上逼青天高，俯臨滄海大。雞鳴見日出，常覿仙人旆。往來赤城中，逍遙白雲外。莓苔異人間，瀑布當空界。福庭長自然，華頂舊稱最。永此從之遊，何當濟所屆。
家園臥疾，畢太祝曜見尋
作者：孟浩然（唐）

伏枕舊遊曠，笙簧勞夢思。平生重交結，迨此令人疑。冰室無暖氣，炎雲空赫曦。隙駒不暫駐，日聽涼蟬悲。壯圖哀未立，斑白恨吾衰。夫子自南楚，緬懷嵩汝期。顧予衡茅下，兼致稟物資。脫分趨庭禮，殷勤伐木詩。脫君車前鞅，設我園中葵。鬥酒須寒興，明朝難重持。
白雲先生王迥見訪
作者：孟浩然（唐）

閑歸日無事，雲臥晝不起。有客款柴扉，自雲巢居子。居閑好芝朮，採藥來城市。家在鹿門山，常遊澗澤水。手持白羽扇，腳步青芒履。聞道鶴書徵，臨流還洗耳。
田園作
作者：孟浩然（唐）

弊廬隔塵喧，惟先養恬素。卜鄰近三徑，植果盈千樹。粵餘任推遷，三十猶未遇。書劍時將晚，丘園日已暮。晨興自多懷，晝坐常寡悟。沖天羨鴻鵠，爭食羞雞鶩。望斷金馬門，勞歌採樵路。鄉曲無知己，朝端乏親故。誰能為揚雄，一薦甘泉賦。
採樵作
作者：孟浩然（唐）

採樵人深山，山深樹重疊。橋崩臥槎擁，路險垂藤接。日落伴將稀，山風拂蘿衣。長歌負輕策，平野望煙歸。
自潯陽泛舟經明海
作者：孟浩然（唐）

大江分九流，淼淼成水鄉。舟子乘利涉，往來至潯陽。因之泛五湖，流浪經三湘。觀濤壯枚發，吊屈痛沉湘。魏闕心恆在，金門詔不忘。遙憐上林雁，冰泮也迴翔。
早發漁浦潭
作者：孟浩然（唐）

東旭早光芒，渚禽已驚聒。臥聞漁浦口，橈聲暗相撥。日出氣象分，始知江湖闊。美人常晏起，照影弄流沫。飲水畏驚猿，祭魚時見獺。舟行自無悶，況值晴景豁。
經七裡灘
作者：孟浩然（唐）

予奉垂堂誡，千金非所輕。為多山水樂，頻作泛舟行。五嶽追向子，三湘吊屈平。湖經洞庭闊，江入新安清。複聞嚴陵瀨，乃在茲湍路。疊障數百里，沿洄非一趣。彩翠相氛氳，別流亂奔注。釣磯平可坐，苔磴滑難步。猿飲石下潭，鳥還日邊樹。觀奇恨來晚，倚棹惜將暮。揮手弄潺湲，從茲洗塵慮。
歲暮海上作
作者：孟浩然（唐）

仲尼既雲歿，餘亦浮於海。昏見斗柄回，方知歲星改。虛舟任所適，垂釣非有待。為問乘槎人，滄洲複誰在。
南歸阻雪
作者：孟浩然（唐）

我行滯宛許，日夕望京豫。曠野莽茫茫，鄉山在何處。孤煙村際起，歸雁天邊去。積雪覆平皋，饑鷹捉寒兔。少年弄文墨，屬意在章句。十上恥還家，裴回守歸路。
聽鄭五愔彈琴
作者：孟浩然（唐）

阮籍推名飲，清風滿竹林。半酣下衫袖，拂拭龍唇琴。一杯彈一曲，不覺夕陽沉。予意在山水，聞之諧夙心。
同張明府清鏡歎
作者：孟浩然（唐）

妾有盤龍鏡，清光常晝發。自從生塵埃，有若霧中月。愁來試取照，坐歎生白髮。寄語邊塞人，如何久離別。
庭橘
作者：孟浩然（唐）

明發覽群物，萬木何陰森。凝霜漸漸水，庭橘似懸金。女伴爭攀摘，摘窺礙葉深。並生憐共蒂，相示感同心。骨刺紅羅被，香黏翠羽簪。擎來玉盤裡，全勝在幽林。
早梅
作者：孟浩然（唐）

園中有早梅，年例犯寒開。少婦曾攀折，將歸插鏡臺。猶言看不足，更欲剪刀裁。
清明即事
作者：孟浩然（唐）

帝裡重清明，人心自愁思。車聲上路合，柳色東城翠。花落草齊生，鶯飛蝶雙戲。空堂坐相憶，酌茗聊代醉。
和盧明府送鄭十三還京兼寄之什
作者：孟浩然（唐）

昔時風景登臨地，今日衣冠送別筵。醉坐自傾彭澤酒，寄語朝廷當世人，何時重見長安道。
高陽池送朱二
作者：孟浩然（唐）

當昔襄陽雄盛時，山公常醉習家池。池邊釣女日相隨，一朝物變人亦非，四面荒涼人徑稀。意氣豪華何處在，徵馬分飛日漸斜，見此空為人所嗟。殷勤為訪桃源路，
鸚鵡洲送王九之江左
作者：孟浩然（唐）

昔登江上黃鶴樓，遙愛江中鸚鵡洲。洲勢逶迤繞碧流，舟人牽錦纜，浣女結羅裳。月明全見蘆花白，
送王七尉松滋，得陽臺雲
作者：孟浩然（唐）

君不見巫山神女作行雲，霏紅遝翠曉氛氳。嬋娟流入楚王夢，倏忽還隨零雨分。空中飛去複飛來，
夜歸鹿門山歌
作者：孟浩然（唐）

山寺鐘鳴晝已昏，漁梁渡頭爭渡喧。人隨沙路向江村，巖扉松徑長寂寥，惟有幽人夜來去。
長樂宮
作者：孟浩然（唐）

秦城舊來稱窈窕，漢家更衣應不少。紅粉邀君在何處，歡娛此事今寂寞，惟有年年陵樹哀。
示孟郊
作者：孟浩然（唐）

蔓草蔽極野，蘭芝結孤根。眾音何其繁，伯牙獨不喧。當時高深意，舉世無能分。鐘期一見知，山水千秋聞。爾其保靜節，薄俗徒云云。
題裴晉公女幾山刻石詩後
作者：白居易（唐）

何處畫功業，何處題詩篇。麒麟高閣上，女幾小山前。爾後多少時，四朝二十年。賊骨化為土，賊壘犁為田。一從賊壘平，陳蔡民晏然。騾軍成牛戶，鬼火變人煙。生子已嫁娶，種桑亦絲綿。皆雲公之德，欲報無由緣。公今在何處，守都鎮三川。舊宅留永樂，新居開集賢。公今在何官，被袞珥貂蟬。戰袍破猶在，髀肉生欲圓。襟懷轉蕭灑，氣力彌精堅。登山不拄杖，上馬能掉鞭。利澤浸入池，福降升自天。昔號天下將，今稱地上仙。勿追赤松遊，勿拍洪崖肩。商山有遺老，可以奉周旋。
洛陽有愚叟
作者：白居易（唐）

洛陽有愚叟，白黑無分別。浪跡雖似狂，謀身亦不拙。點檢盤中飯，非精亦非糲。點檢身上衣，無餘亦無闕。天時方得所，不寒複不熱。體氣正調和，不饑仍不渴。閑將酒壺出，醉向人家歇。野食或烹鮮，寓眠多擁褐。抱琴榮啟樂，荷鍤劉伶達。放眼看青山，任頭生白髮。不知天地內，更得幾年活。從此到終身，盡為閑日月。
飽食閑坐
作者：白居易（唐）

紅粒陸渾稻，白鱗伊水魴。庖童呼我食，飯熱魚鮮香。箸箸適我口，匙匙充我腸。八珍與五鼎，無複心思量。捫腹起盥漱，下階振衣裳。繞庭行數匝，卻上簷下床。箕踞擁裘坐，半身在日暘。可憐飽暖味，誰肯來同嘗。是歲太和八，兵銷時漸康。朝廷重經術，草澤搜賢良。堯舜求理切，夔龍啟沃忙。懷才抱智者，無不走遑遑。唯此不才叟，頑慵戀洛陽。飽食不出門，閑坐不下堂。子弟多寂寞，僮僕少精光。衣食雖充給，神意不揚揚。為爾謀則短，為吾謀甚長。
閒居自題
作者：白居易（唐）

門前有流水，牆上多高樹。竹徑繞荷池，縈回百餘步。波閑戲魚鱉，風靜下鷗鷺。寂無城市喧，渺有江湖趣。吾廬在其上，偃臥朝複暮。洛下安一居，山中亦慵去。時逢過客愛，問是誰家住。此是白家翁，閉門終老處。
覽鏡喜老
作者：白居易（唐）

今朝覽明鏡，須鬢盡成絲。行年六十四，安得不衰羸。親屬惜我老，相顧興歎諮。而我獨微笑，此意何人知。笑罷仍命酒，掩鏡捋白髭。爾輩且安坐，從容聽我詞。生若不足戀，老亦何足悲。生若苟可戀，老即生多時。不老即須夭，不夭即須衰。晚衰勝早夭，此理決不疑。古人亦有言，浮生七十稀。我今欠六歲，多幸或庶幾。倘得及此限，何羨榮啟期。當喜不當歎，更傾酒一卮。
風雪中作
作者：白居易（唐）

歲暮風動地，夜寒雪連天。老夫何處宿，暖帳溫爐前。兩重褐綺衾，一領花茸氈。粥熟呼不起，日高安穩眠。是時心與身，了無閒事牽。以此度風雪，閒居來六年。忽思遠遊客，複想早朝士。蹋凍侵夜行，淩寒未明起。心為身君父，身為心臣子。不得身自由，皆為心所使。我心既知足，我身自安止。方寸語形骸，吾應不負爾。
對琴酒
作者：白居易（唐）

西窗明且暖，晚坐卷書帷。琴匣拂開後，酒瓶添滿時。角尊白螺醆，玉軫黃金徽。未及彈與酌，相對已依依。泠泠秋泉韻，貯在龍鳳池。油油春雲心，一杯可致之。自古有琴酒，得此味者稀。只因康與籍，及我三心知。
雪中晏起偶詠所懷兼呈張常侍、韋庶子、皇甫郎中
作者：白居易（唐）

窮陰蒼蒼雪雰雰，雪深沒脛泥埋輪。東家典錢歸礙夜，怕寒放懶不肯動，日高眠足方頻伸。瓶中有酒爐有炭，上無皋陶伯益廊廟材，的不能匡君輔國活生民。下無巢父許由箕潁操，又不能食薇飲水自苦辛。君不見南山悠悠多白雲，又不見西京浩浩唯紅塵。紅塵鬧熱白雲冷，好於冷熱中間安置身。三年僥倖忝洛尹，冉冉老去過六十，騰騰閑來經七春。不知張韋與皇甫，
和裴侍中南園靜興見示
作者：白居易（唐）

池館清且幽，高懷亦如此。有時簾動風，盡日橋照水。靜將鶴為伴，閑與雲相似。何必學留侯，崎嶇覓松子。
春寒
作者：白居易（唐）

今朝春氣寒，自問何所欲。酥暖薤白酒，乳和地黃粥。豈惟厭饞口，亦可調病腹。助酌有枯魚，佐餐兼旨蓄。省躬念前哲，醉飽多慚忸。君不聞靖節先生尊長空，
菩提寺上方晚望香山寺，寄舒員外
作者：白居易（唐）

晚登西寶剎，晴望東精舍。反照轉樓臺，輝輝似圖畫。冰浮水明滅，雪壓松偃亞。石閣僧上來，雲汀雁飛下。西京鬧於市，東洛閑如社。曾憶舊遊無，香山明月夜。
二月一日作，贈韋七庶子
作者：白居易（唐）

園杏紅萼坼，庭蘭紫芽出。不覺春已深，今朝二月一。去冬病瘡痏，將養遵醫術。今春入道場，清淨依僧律。嘗聞聖賢語，所慎齋與疾。遂使愛酒人，停杯一百日。明朝二月二，疾平齋複畢。應須挈一壺，尋花覓韋七。
犬鳶
作者：白居易（唐）

晚來天氣好，散步中門前。門前何所有，偶睹犬與鳶。鳶飽淩風飛，犬暖向日眠。腹舒穩貼地，翅凝高摩天。上無羅弋憂，下無羈鎖牽。見彼物遂性，我亦心適然。心適複何為，一詠逍遙篇。此仍著於適，尚未能忘言。
夢劉二十八，因詩問之
作者：白居易（唐）

昨夜夢夢得，初覺思踟躕。忽忘來汝郡，猶疑在吳都。吳都三千里，汝郡二百餘。非夢亦不見，近與遠何殊。尚能齊近遠，焉用論榮枯。但問寢與食，近日兩何如。病後能吟否，春來曾醉無。樓臺與風景，汝又何如蘇。相思一相報，勿複慵為書。
閑吟
作者：白居易（唐）

貧窮汲汲求衣食，富貴營營役心力。人生不富即貧窮，看雪尋花玩風月，洛陽城裡七年閑。
西行
作者：白居易（唐）

衣裘不單薄，車馬不羸弱。藹藹三月天，閑行亦不惡。壽安流水館，硤石青山郭。官道柳陰陰，行宮花漠漠。常聞俗間語，有錢在處樂。我雖非富人，亦不苦寂寞。家僮解弦管，騎從攜杯杓。時向春風前，歇鞍開一酌。
東歸
作者：白居易（唐）

翩翩平肩輿，中有醉老夫。膝上展詩卷，竿頭懸酒壺。食宿無定程，僕馬多緩驅。臨水歇半日，望山傾一盂。藉草坐嵬峨，攀花行踟躕。風將景共暖，體與心同舒。始悟有營者，居家如在途。方知無系者，在道如安居。前夕宿三堂，今旦遊申湖。殘春三百里，送我歸東都。
途中作
作者：白居易（唐）

早起上肩舁，一杯平旦醉。晚憩下肩舁，一覺殘春睡。身不經營物，心不思量事。但恐綺與裡，只如吾氣味。
小臺
作者：白居易（唐）

新樹低如帳，小臺平似掌。六尺白藤床，一莖青竹杖。風飄竹皮落，苔印鶴跡上。幽境與誰同，閒人自來往。
睡後茶興憶楊同州
作者：白居易（唐）

昨晚飲太多，嵬峨連宵醉。今朝餐又飽，爛漫移時睡。睡足摩挲眼，眼前無一事。信腳繞池行，偶然得幽致。婆娑綠陰樹，斑駁青苔地。此處置繩床，傍邊洗茶器。白瓷甌甚潔，紅爐炭方熾。沫下麴塵香，花浮魚眼沸。盛來有佳色，咽罷餘芳氣。不見楊慕巢，誰人知此味。
題文集櫃
作者：白居易（唐）

破柏作書櫃，櫃牢柏複堅。收貯誰家集，題雲白樂天。我生業文字，自幼及老年。前後七十卷，小大三千篇。誠知終散失，未忍遽棄捐。自開自鎖閉，置在書帷前。身是鄧伯道，世無王仲宣。只應分付女，留與外孫傳。
旱熱二首
作者：白居易（唐）

彤雲散不雨，赫日籲可畏。端坐猶揮汗，出門豈容易。忽思公府內，青衫折腰吏。複想驛路中，紅塵走馬使。征夫更辛苦，逐客彌憔悴。日入尚趨程，宵分不遑寐。安知北窗叟，偃臥風颯至。簟拂碧龍鱗，扇搖白鶴翅。豈唯身所得，兼示心無事。誰言苦熱天，元有清涼地。勃勃旱塵氣，炎炎赤日光。飛禽颭將墜，行人渴欲狂。壯者不耐饑，饑火燒其腸。肥者不禁熱，喘急汗如漿。此時方自悟，老瘦亦何妨。肉輕足健逸，發少頭清涼。薄食不饑渴，端居省衣裳。數匙粱飯冷，一領綃衫香。持此聊過日，焉知畏景長。
偶作二首
作者：白居易（唐）

戰馬春放歸，農牛冬歇息。何獨徇名人，終身役心力。來者殊未已，去者不知還。我今悟已晚，六十方退閑。猶勝不悟者，老死紅塵間。名無高與卑，未得多健羨。事無小與大，已得多厭賤。如此常自苦，反此或自安。此理知甚易，此道行甚難。勿信人虛語，君當事上看。
池上作
作者：白居易（唐）

西溪風生竹森森，南潭萍開水沉沉。叢翠萬竿湘岸色，澄瀾方丈若萬頃，倒影咫尺如千尋。泛然獨遊邈然坐，豈如白翁退老地，樹高竹密池塘深。華亭雙鶴白矯矯，洛陽冠蓋自相索，誰肯來此同抽簪。
何處堪避暑
作者：白居易（唐）

何處堪避暑，林間背日樓。何處好追涼，池上隨風舟。日高饑始食，食竟飽還遊。遊罷睡一覺，覺來茶一甌。眼明見青山，耳醒聞碧流。脫襪閑濯足，解巾快搔頭。如此來幾時，已過六七秋。從心至百骸，無一不自由。拙退是其分，榮耀非所求。雖被世間笑，終無身外憂。此語君莫怪，靜思吾亦愁。如何三伏月，楊尹謫虔州。
詔下
作者：白居易（唐）

昨日詔下去罪人，今日詔下得賢臣。進退者誰非我事，但喜今年飽飯吃，洛陽禾稼如秋雲。更傾一尊歌一曲，
七月一日作
作者：白居易（唐）

七月一日天，秋生履道裡。閒居見清景，高興從此始。林間暑雨歇，池上涼風起。橋竹碧鮮鮮，岸莎青靡靡。蒼然古磐石，清淺平流水。何言中門前，便是深山裡。雙僮侍坐臥，一杖扶行止。饑聞麻粥香，渴覺雲湯美。平生所好物，今日多在此。此外更何思，市朝心已矣。
開襟
作者：白居易（唐）

開襟何處好，竹下池邊地。餘熱體猶煩，早涼風有味。黃萎槐蕊結，紅破蓮芳墜。無奈每年秋，先來入衰思。
自賓客遷太子少傅分司
作者：白居易（唐）

頭上漸無發，耳間新有毫。形容逐日老，官秩隨年高。優饒又加俸，閑穩仍分曹。飲食免藜藿，居處非蓬蒿。何言家尚貧，銀榼提綠醪。勿謂身未貴，金章照紫袍。誠合知止足，豈宜更貪饕。默默心自問，於國有何勞。
自在
作者：白居易（唐）

杲杲冬日光，明暖真可愛。移榻向陽坐，擁裘仍解帶。小奴捶我足，小婢搔我背。自問我為誰，胡然獨安泰。安泰良有以，與君論梗概。心了事未了，饑寒迫於外。事了心未了，念慮煎於內。我今實多幸，事與心和會。內外及中間，瞭然無一礙。所以日陽中，向君言自在。
詠史
作者：白居易（唐）

秦磨利刀斬李斯，齊燒沸鼎烹酈其。可憐黃綺入商洛，去者逍遙來者死，乃知禍福非天為。
因夢有悟
作者：白居易（唐）

交友淪歿盡，悠悠勞夢思。平生所厚者，昨夜夢見之。夢中幾許事，枕上無多時。款曲數杯酒，從容一局棋。初見韋尚書，金紫何輝輝。中遇李侍郎，笑言甚怡怡。終為崔常侍，意色苦依依。一夕三改變，夢心不驚疑。此事人盡怪，此理誰得知。我粗知此理，聞於竺幹師。識行妄分別，智隱迷是非。若轉識為智，菩提其庶幾。
春遊
作者：白居易（唐）

上馬臨出門，出門複逡巡。回頭問妻子，應怪春遊頻。誠知春遊頻，其奈老大身。朱顏去複去，白髮新更新。請君屈十指，為我數交親。大限年百歲，幾人及七旬。我今六十五，走若下阪輪。假使得七十，只有五度春。逢春不遊樂，但恐是痴人。
題天竺南院贈閑元旻清四上人
作者：白居易（唐）

雜芳澗草合，繁綠巖樹新。山深景候晚，四月有餘春。竹寺過微雨，石徑無纖塵。白衣一居士，方袍四道人。地是佛國土，人非俗交親。城中山下別，相送亦殷勤。
哭師皋
作者：白居易（唐）

南康丹旐引魂回，洛陽籃舁送葬來。北邙原邊尹村畔，往者何人送者誰，樂天哭別師皋時。平生分義向人盡，何日重聞掃市歌，誰家收得琵琶伎。蕭蕭風樹白楊影，
隱幾贈客
作者：白居易（唐）

宦情本淡薄，年貌又老醜。紫綬與金章，於予亦何有。有時獨隱幾，答然無所偶。臥枕一卷書，起嘗一杯酒。書將引昏睡，酒用扶衰朽。客到忽已酣，脫巾坐搔首。疏頑倚老病，容恕慚交友。忽思莊生言，亦擬鞭其後。
夏日作
作者：白居易（唐）

葛衣疏且單，紗帽輕複寬。一衣與一帽，可以過炎天。止於便吾體，何必被羅紈。宿雨林筍嫩，晨露園葵鮮。烹葵炮嫩筍，可以備朝餐。止於適吾口，何必飫腥羶。飯訖盥漱已，捫腹方果然。婆娑庭前步，安穩窗下眠。外養物不費，內歸心不煩。不費用難盡，不煩神易安。庶幾無夭閼，得以終天年。
晚涼偶詠
作者：白居易（唐）

日下西牆西，風來北窗北。中有逐涼人，單床獨棲息。飄蕭過雲雨，搖曳歸飛翼。新葉多好陰，初筠有佳色。幽深小池館，優穩閑官職。不愛勿複論，愛亦不易得。
酬牛相公宮城早秋寓言見示兼呈夢得
作者：白居易（唐）

七月中氣後，金與火交爭。一聞白雪唱，暑退清風生。碧樹未搖落，寒蟬始悲鳴。夜涼枕簟滑，秋燥衣巾輕。疏受老慵出，劉楨疾未平。何人伴公醉，新月上宮城。
小臺晚坐憶夢得
作者：白居易（唐）

汲泉灑小臺，臺上無纖埃。解帶面西坐，輕襟隨風開。晚涼閑興動，憶同傾一杯。月明候柴戶，藜杖何時來。
種桃歌
作者：白居易（唐）

食桃種其核，一年核生芽。二年長枝葉，三年桃有花。憶昨五六歲，灼灼盛芬華。迨茲八九載，有減而無加。去春已稀少，今春漸無多。明年後年後，芳意當如何。命酒樹下飲，停杯拾餘葩。因桃忽自感，悲吒成狂歌。
狂言示諸侄
作者：白居易（唐）

世欺不識字，我忝攻文筆。世欺不得官，我忝居班秩。人老多病苦，我今幸無疾。人老多憂累，我今婚嫁畢。心安不移轉，身泰無牽率。所以十年來，形神閑且逸。況當垂老歲，所要無多物。一裘暖過冬，一飯飽終日。勿言舍宅小，不過寢一室。何用鞍馬多，不能騎兩匹。如我優幸身，人中十有七。如我知足心，人中百無一。傍觀愚亦見，當己賢多失。不敢論他人，狂言示諸侄。
偶以拙詩數首寄呈裴少尹侍郎蒙以盛制四篇一時酬和重投長句美而謝之
作者：白居易（唐）

投君之文甚荒蕪，數篇價直一束芻。報我之章何璀璨，一麋麗龜絕報賽，五鹿連柱難支梧。高興獨因秋日盡，
嵩山十志十首：草堂
作者：盧鴻一（唐）

草堂者，蓋因自然之溪阜，前當墉洫；資人力之締構，及靡者居之，則妄為剪飾，失天理矣。詞曰：山為宅兮草為堂，芝蘭兮藥房。羅蘼蕪兮拍薜荔，
嵩山十志十首：倒景臺
作者：盧鴻一（唐）

倒景臺者，蓋太室南麓，天門右崖，傑峰如臺，氣淩倒景。登路有三處可憩，或曰三休臺，可以邀馭風之客，天門豁兮仙台聳，傑屹崒兮零澒湧。窮三休兮曠一觀，
嵩山十志十首：樾館
作者：盧鴻一（唐）

樾館者，蓋即林取材，基顛柘，架茅茨，居不期逸，紫巖隈兮青溪側，雲松煙蔦兮千古色。芳靃蘼兮蔭蒙蘢，
嵩山十志十首：枕煙庭
作者：盧鴻一（唐）

枕煙庭者，蓋特峰秀起，意若枕煙。秘庭凝虛，窅若仙會，詞曰：臨泱漭兮背青熒，吐雲煙兮合窅冥。怳欻翕兮遝幽靄，聞夫至誠必感兮祈此巔，契顥氣，養丹田，
嵩山十志十首：雲錦淙
作者：盧鴻一（唐）

雲錦淙者，蓋激溜沖攢，傾石叢倚，鳴湍疊濯，噴若雷風，及匪士觀之，則反曰寒泉傷玉趾矣。詞曰：水攢沖兮石叢聳，煥雲錦兮噴洶湧。苔駁犖兮草夤緣，有潔冥者媚此幽，漱靈液兮樂天休，實獲我心兮夫何求。
嵩山十志十首：期仙磴
作者：盧鴻一（唐）

期仙磴者，蓋危磴穹窿，迥接雲路，靈仙彷彿。若可期及，霏微陰壑兮氣騰虹，迤邐危磴兮上淩空。青霞杪兮紫雲垂，鸞歌鳳舞兮吹參差。鸞歌鳳舞兮期仙磴，鴻駕迎兮瑤華贈。山中人兮好神仙，
嵩山十志十首：滌煩磯
作者：盧鴻一（唐）

滌煩磯者，蓋窮穀峻崖，發地磐石，飛流攢激，積漱成渠。澡性滌煩，迥有幽致。可為智者說，難為俗人言。詞曰：靈磯盤礴兮溜奔錯漱，泠風兮鎮冥壑。研苔滋兮泉珠潔，
嵩山十志十首：冪翠庭
作者：盧鴻一（唐）

冪翠庭者，蓋崖巘積陰，林蘿遝翠，其上綿冪，其下深湛。可以王神，可以冥道矣。及喧者遊之，則酣謔永日，青崖陰兮月澗曲，重幽疊邃兮隱淪躅。草樹綿冪兮翠蒙蘢，當其無兮庭在中。當無有用兮冪翠庭，神可穀兮道可冥。有幽人兮張素琴，皇徽兮綠水陰，德之愔兮澹多心。
嵩山十志十首：洞元室
作者：盧鴻一（唐）

洞元室者，蓋因巖作室，即理談玄，室返自然，元斯洞矣。及邪者居之，則假容竊次，妄作虛誕，竟以盜言。詞曰：嵐氣肅兮巖翠冥，空陰虛兮戶芳迎。披蕙帳兮促蘿筵，返自然兮道可冥，澤妙思兮草玄經，結幽門兮在黃庭。
嵩山十志十首：金碧潭
作者：盧鴻一（唐）

金碧潭者，蓋水潔石鮮，光涵金碧，巖葩林蔦，有助芳陰。鑒空洞虛，道斯勝矣。而世生纏乎利害，則未暇遊之。詞曰：水碧色兮石金光，灩熠熠兮濙湟湟。泉葩映兮煙蔦臨，有幽人兮好冥絕，炳其煥兮凝其潔，悠悠千古兮長不滅。
景陽臺懷古
作者：陳貺（唐）

景陽六朝地，運極自依依。一會皆同是，到頭誰論非。酒濃沈遠慮，花好失前機。見此尤宜戒，正當家國肥。
石城懷古
作者：劉洞（唐）

石城古岸頭，一望思悠悠。幾許六朝事，不禁江水流。
句
作者：劉洞（唐）

千里長江皆渡馬，十年養士得何人。翻憶潘郎章奏內，愔愔日暮好沾巾。（《江南野錄》：金陵受圍，洞為七言詩，榜路傍云云。「家國愔愔，百骸同草木，永珍入心靈。
旅懷
作者：江為（唐）

迢迢江漢路，秋色又堪驚。半夜聞鴻雁，多年別弟兄。高風雲影斷，微雨菊花明。欲寄東歸信，裴回無限情。
江行
作者：江為（唐）

越信來年稀，孤舟幾夢歸。月寒花露重，江晚水煙微。峰直帆相望，沙空鳥自飛。何時洞庭上，春雨滿蓑衣。
登潤州城
作者：江為（唐）

天末江城晚，登臨客望迷。春潮平島嶼，殘雨隔虹霓。鳥與孤帆遠，煙和獨樹低。鄉山何處是，目斷廣陵西。
嶽陽樓
作者：江為（唐）

倚樓高望極，展轉念前途。晚葉紅殘楚，秋江碧入吳。雲中來雁急，天末去帆孤。明月誰同我，悠悠上帝都。
送客
作者：江為（唐）

明月孤舟遠，吟髭鑷更華。天形圍澤國，秋色露人家。水館螢交影，霜洲橘委花。何當尋舊隱，泉石好生涯。
臨刑詩
作者：江為（唐）

街鼓侵人急，西傾日欲斜。黃泉無旅店，今夜宿誰家。
塞下曲
作者：江為（唐）

萬裡黃雲凍不飛，磧煙烽火夜深微。胡兒移帳寒笳絕，雪路時聞探馬歸。
隋堤柳
作者：江為（唐）

錦纜龍舟萬裡來，醉鄉繁盛忽塵埃。空餘兩岸千株柳，雨葉風花作恨媒。
句
作者：江為（唐）

吟登蕭寺旃檀閣，醉倚王家玳瑁筵。遠遠朝宗出白雲，方圓隨處性長存。（《水》，
詠鷹
作者：高越（唐）

雪爪星眸世所稀，摩天專待振毛衣。虞人莫謾張羅網，未肯平原淺草飛。
登鸛雀樓
作者：王之渙（唐）

白日依山盡，黃河入海流。欲窮千里目，更上一層樓。
送別
作者：王之渙（唐）

楊柳東風樹，青青夾禦河。近來攀折苦，應為別離多。
涼州詞二首
作者：王之渙（唐）

黃河遠上白雲間，一片孤城萬仞山。羌笛何須怨楊柳，春光不度玉門關。單於北望拂雲堆，殺馬登壇祭幾回。漢家天子今神武，不肯和親歸去來。
宴詞
作者：王之渙（唐）

長堤春水綠悠悠，畎入漳河一道流。莫聽聲聲催去棹，桃溪淺處不勝舟。
九日送別
作者：王之渙（唐）

薊庭蕭瑟故人稀，何處登高且送歸。今日暫同芳菊酒，明朝應作斷蓬飛。
晚秋石門禮拜
作者：閻防（唐）

輕策臨絕壁，招提謁金仙。舟車無由徑，巖嶠乃屬天。躑躅淹昃景，夷猶望新弦。石門變暝色，穀口生人煙。陽雁叫平楚，秋風急寒川。馳暉苦代謝，浮脆慚貞堅。永欲臥丘壑，息心依梵筵。誓將曆劫願，無以外物牽。
百丈溪新理茅茨讀書
作者：閻防（唐）

浪跡棄人世，還山自幽獨。始傍巢由蹤，吾其獲心曲。荒庭何所有，老樹半空腹。秋蜩鳴北林，暮鳥穿我屋。棲遲樂遵渚，恬曠寡所欲。開卦推盈虛，散帙攻節目。養閑度人事，達命知止足。不學東周儒，俟時勞伐輻。
宿岸道人精舍
作者：閻防（唐）

早歲參道風，放情入寥廓。重因息心侶，遂果巖下諾。斂跡辭人間，杜門守寂寞。秋風翦蘭蕙，霜氣冷淙壑。山牖見然燈，竹房聞搗藥。願言舍塵事，所趣非龍蠖。
夕次鹿門山作
作者：閻防（唐）

龐公嘉遁所，浪跡難追攀。浮舟暝始至，抱杖聊自閑。雙巖開鹿門，百穀集珠灣。噴薄湍上水，舂容漂裡山。焦原不足險，梁壑未成艱。我行自春仲，夏鳥忽綿蠻。蕙草色已晚，客心殊倦還。遠遊非避地，訪道愛童顏。安能徇機巧，爭奪錐刀間。
與永樂諸公夜泛黃河作
作者：閻防（唐）

煙深載酒入，但覺暮川虛。映水見山火，鳴榔聞夜漁。愛茲山水趣，忽與人世疏。無暇然官燭，中流有望舒。
句
作者：閻防（唐）

熊踞庭中樹，龍蒸棟裡雲。
懷哉行
作者：薛據（唐）

明時無廢人，廣廈無棄材。良工不我顧，有用寧自媒。懷策望君門，歲晏空遲回。秦城多車馬，日夕飛塵埃。伐鼓千門啟，鳴珂雙闕來。我聞雷雨施，天澤罔不該。何意斯人徒，棄之如死灰。主好臣必效，時禁權不開。俗流實驕矜，得志輕草萊。文王賴多士，漢帝資群才。一言並拜相，片善鹹居臺。夫君何不遇，為泣黃金臺。
古興
作者：薛據（唐）

日中望雙闕，軒蓋揚飛塵。鳴佩初罷朝，自言皆近臣。光華滿道路，意氣安可親。歸來宴高堂，廣筵羅八珍。僕妾盡綺紈，歌舞夜達晨。四時固相代，誰能久要津。已看覆前車，未見易後輪。丈夫須兼濟，豈能樂一身。君今皆得志，肯顧憔悴人。
冬夜寓居寄儲太祝
作者：薛據（唐）

自為洛陽客，夫子吾知音。愛義能下士，時人無此心。奈何離居夜，巢鳥飛空林。愁坐至月上，複聞南鄰砧。
登秦望山
作者：薛據（唐）

南登秦望山，目極大海空。朝陽半蕩漾，晃朗天水紅。溪壑爭噴薄，江湖遞交通。而多漁商客，不悟歲月窮。振緡迎早潮，弭棹候長風。予本萍泛者，乘流任西東。茫茫天際帆，棲泊何時同。將尋會稽跡，從此訪任公。
西陵口觀海
作者：薛據（唐）

長江漫湯湯，近海勢彌廣。在昔胚渾凝，融為百川泱。地形失端倪，天色灒滉漾。東南際萬裡，極目遠無象。山影乍浮沉，潮波忽來往。孤帆或不見，棹歌猶想像。日暮長風起，客心空振盪。浦口霞未收，潭心月初上。林嶼幾邅回，亭皋時偃仰。歲晏訪蓬瀛，真遊非外獎。
題鶴林寺
作者：薛據（唐）

道門隱形勝，向背臨法橋。松覆山殿冷，花藏溪路遙。珊珊寶幡掛，焰焰明燈燒。遲日半空谷，春風連上潮。少憑水木興，暫忝身心調。願謝攜手客，茲山禪侶饒。
初去郡齋書懷
作者：薛據（唐）

肅徒辭汝潁，懷古獨淒然。尚想文王化，猶思巢父賢。時移多讒巧，大道竟誰傳。況是疾風起，悠悠旌旆懸。徵鳥無返翼，歸流不停川。已經霜雪下，乃驗松柏堅。回首望城邑，迢迢間雲煙。志士不傷物，小人皆自妍。感時惟責己，在道非怨天。從此適樂土，東歸知幾年。
出青門往南山下別業
作者：薛據（唐）

舊居在南山，夙駕自城闕。榛莽相蔽虧，去爾漸超忽。散漫餘雪晴，蒼茫季冬月。寒風吹長林，白日原上沒。懷抱曠莫伸，相知阻胡越。弱年好棲隱，煉藥在巖窟。及此離垢氛，興來亦因物。末路期赤松，斯言庶不伐。
泊震澤口
作者：薛據（唐）

日落草木陰，舟徒泊江汜。蒼茫永珍開，合遝聞風水。洄沿值漁翁，窈窕逢樵子。雲開天宇靜，月明照萬裡。早雁湖上飛，晨鐘海邊起。獨坐嗟遠遊，登岸望孤洲。零落星欲盡，朣朧氣漸收。行藏空自秉，智識仍未周。伍胥既仗劍，範蠡亦乘流。歌竟鼓楫去，三江多客愁。
題丹陽陶司馬廳壁
作者：薛據（唐）

高鑒清洞徹，儒風入進難。詔書增寵命，才子益能官。門帶山光晚，城臨江水寒。唯餘好文客，時得詠幽蘭。
古興
作者：薛據（唐）

投珠恐見疑，抱玉但垂泣。道在君不舉，功成歎何及。
早發上東門
作者：薛據（唐）

十五能文西入秦，三十無家作路人。時命不將明主合，布衣空惹洛陽塵。
句
作者：薛據（唐）

省署開文苑，滄浪學釣翁。（《紀事》雲：「此二句據之詩也，子美懷據詩即用為句雲：「獨當省署開文苑，窮冬時短晷，日盡西南天。
秋夕會友
作者：姚系（唐）

倦客易相失，歡遊無良辰。忽然一夕間，稍慰闔家貧。白露下庭梧，孤琴始悲辛。回風入幽草，蟲響滿四鄰。會遇更何時，持杯重殷勤。
荊山獨往
作者：姚系（唐）

宿昔山水上，抱琴聊躑躅。山遠去難窮，琴悲多斷續。巖重丹陽樹，泉咽聞陰穀。時下白雲中，淹留秋水曲。秋水石欄深，潺湲如噴玉。雜芳被陰岸，墜露方消綠。恣此平生懷，獨遊還自足。
五老峰大明觀贈隱者
作者：姚系（唐）

雲觀此山北，與君攜手稀。林端涉橫水，洞口入斜暉。頗覺鸞鶴邇，忽為煙霧飛。故人清和客，默會琴心微。丹術幸可授，青龍當未歸。悠悠平生意，此日複相違。
送周願判官歸嶺南
作者：姚系（唐）

早蟬望秋鳴，夜琴怨離聲。眇然多異感，值子江山行。由來重義人，感激事縱橫。往復念遐阻，淹留慕平生。晨奔九衢餞，暮始萬里程。山驛風月榭，海門煙霞城。易綃泉源近，拾翠沙漵明。蘭蕙一為贈，貧交空複情。
送陸渾主簿趙宗儒之任
作者：姚系（唐）

山中眇然意，此意乃平生。常日望鳴皋，遙對洛陽城。故人吏為隱，懷此若蓬瀛。夕氣冒巖上，晨流瀉岸明。存亡區中事，影響羽人情。溪寂值猿下，雲歸聞鶴聲。及茲春始暮，花葛正明榮。會有攜手日，悠悠去無程。
楊參軍莊送宇文邈
作者：姚系（唐）

秋雲冒原隰，野鳥滿林聲。愛此田舍事，稽君車馬程。離堂慘不喧，脈脈複盈盈。蘭葉一經霜，香銷為贈輕。燈光耿方寂，蟲思隱餘清。相望忽無際，如含江海情。
京西遇舊識兼送往隴西
作者：姚系（唐）

蟬鳴一何急，日暮秋風樹。即此不勝愁，隴陰人更去。相逢與相失，共是亡羊路。
古別離
作者：姚系（唐）

涼風已嫋嫋，露重木蘭枝。獨上高樓望，行人遠不知。輕寒入洞戶，明月滿秋池。燕去鴻方至，年年是別離。
野居池上看月
作者：姚系（唐）

悠然雲間月，複此照池塘。泫露蒼茫濕，沉波澹灩光。應門當未曙，歌吹滿昭陽。遠近徒傷目，清輝靄自長。
庭柳
作者：姚系（唐）

嫋嫋柳楊枝，當軒雜佩垂。交陰總共密，分條各自宜。因依似永久，攬結更傷離。愛此陽春色，秋風莫遽吹。
硤州旅舍奉懷蘇州韋郎中
作者：令狐峘（唐）

儒服學從政，遂為塵事嬰。銜命東複西，孰堪異鄉情。懷祿且懷恩，策名敢逃名。羨彼農畝人，白首親友並。江山入秋氣，草木凋晚榮。方塘寒露凝，旅管涼飆生。懿交守東吳，夢想聞頌聲。雲水方浩浩，離憂何平時。
釋奠日國學觀禮聞雅頌
作者：令狐峘（唐）

肅肅先師廟，依依胄子群。滿庭陳舊禮，開戶拜清芬。萬舞當華燭，簫韶入翠雲。頌歌清曉聽，雅吹度風聞。澹泊調元氣，中和美聖君。唯餘東魯客，蹈舞向南燻。
釋奠日國學觀禮聞雅頌
作者：滕珦（唐）

太學時觀禮，東方曉色分。威儀何棣棣，環佩又紛紛。古樂從空盡，清歌幾處聞。六和成遠吹，九奏動行雲。聖上尊儒學，春秋奠茂勳。幸因陪齒列，聊以頌斯文。
送狄尚書鎮太原
作者：姚合（唐）

授鉞儒生貴，傾朝赴餞筵。麾幢官在省，禮樂將臨邊。代馬龍相雜，汾河海暗連。遠戎移帳幕，高鳥避旌旃。天下屯兵處，皇威破虜年。防秋嫌壘近，入塞必身先。中外恩重疊，科名歲接連。散材無所用，老向瑣闈眠。
送楊尚書祭西嶽
作者：姚合（唐）

報功嚴祀典，寵詔下明庭。酒氣飄林嶺，香煙入杳冥。樂清三奏備，詞直百神聽。衣拂雲霞濕，詩通水石靈。何因逐騶騎，暫得到巖扃。
送李侍禦過夏州
作者：姚合（唐）

酬恩不顧名，走馬覺身輕。迢遞河邊路，蒼茫塞上城。沙寒無宿雁，虜近少閑兵。飲罷揮鞭去，旁人意氣生。
送李起居赴池州
作者：姚合（唐）

天子念疲民，分憂輟侍臣。紅旗高起焰，綠野靜無塵。闕下親知別，江南惠化新。朝昏即千里，且願話逡巡。
送劉詹事赴壽州
作者：姚合（唐）

殷勤莫遽起，四坐悉同袍。世上詩難得，林中酒更高。隋堤傍楊柳，楚驛在波濤。別後書頻寄，無辭費筆毫。
送裴大夫赴亳州
作者：姚合（唐）

杭人遮道路，垂泣浙江前。譙國迎舟艦，行歌汴水邊。周旋君量遠，交代我才偏。寒日嚴旌戟，晴風出管絃。一杯誠淡薄，四坐願留連。異政承殊澤，應為天下先。
送徐州韋僅行軍
作者：姚合（唐）

餞幕儼徵軒，行軍歸大藩。山程度函谷，水驛到夷門。曉日詩情遠，春風酒色渾。逡巡何足貴，所貴盡殘樽。
送劉禹錫郎中赴蘇州
作者：姚合（唐）

三十年來天下名，銜恩東守闔閭城。初經鹹穀眠山驛，虎丘野寺吳中少，誰伴吟詩月裡行。州城全是故吳宮，香徑難尋古蘚中。雲水計程千里遠，太守吟詩人自理，小齋閑臥白蘋風。
送賈謨赴共城營田
作者：姚合（唐）

上國羞長選，戎裝貴所從。山田依法種，兵食及時供。水氣詩書軟，嵐煙筆硯濃。幾時無事擾，相見得從容。
送裴宰君
作者：姚合（唐）

見說為官處，煙霞思不窮。夜猿啼戶外，瀑水落廚中。名藥人難識，仙山路易通。還應施靜化，誰複與君同。
送顧非熊下第歸越
作者：姚合（唐）

失意尋歸路，親知不復過。家山去城遠，日月在船多。楚塞數逢雁，浙江長有波。秋風別鄉老，還聽鹿鳴歌。
送雍陶遊蜀
作者：姚合（唐）

春色三千里，愁人意未開。木梢穿棧出，雨勢隔江來。荒館因花宿，深山羨客回。相如何物在，應只有琴臺。
送崔約下第歸揚州
作者：姚合（唐）

滿座詩人吟送酒，離城此會亦應稀。春風下第時稱屈，江邊道路多苔蘚，塵土無由得上衣。
送李廓侍禦赴西川行營
作者：姚合（唐）

不道弓箭字，罷官唯醉眠。何人薦籌策，走馬逐旌旃。陣變孤虛外，功成語笑前。從今巂州路，無複有烽煙。
送楊尚書赴東川
作者：姚合（唐）

卻縠詩書將，銜恩赴梓州。繞身垂印綬，護馬執戈矛。劍閣和銘峭，巴江帶字流。從來皆惜別，此別複何愁。
送邢郎中赴太原
作者：姚合（唐）

上將得良策，恩威作長城。如今並州北，不見有胡兵。晉野雨初足，汾河波亦清。所從古無比，意氣送君行。
送裴中丞赴華州
作者：姚合（唐）

我夢何曾應，看君渡滻川。自無仙掌分，非是聖心偏。徑草多生藥，庭花半落泉。人間有此郡，況在鳳城邊。
送徐員外赴河中從事
作者：姚合（唐）

赤府從軍美，儒衣結束輕。涼飆下山寺，曉浪滿關城。閑坐饒詩景，高眠長道情。將軍不戰術，計日立功名。
送殷堯藩侍禦赴同州
作者：姚合（唐）

吟詩擲酒船，仙掌白樓前。從事關中貴，主人天下賢。此生無了日，終歲踏離筵。何計因歸去，深山恣意眠。
送崔中丞赴鄭州
作者：姚合（唐）

僕射陂前郡，清高越四鄰。丹霄鳳詔下，太守虎符新。霧濕關城月，花香驛路塵。連枝相庭樹，歲歲一家春。
送丁端公赴河陰
作者：姚合（唐）

炎天木葉焦，曉夕絕涼飆。念子獨歸縣，何人不在朝。市連風浪動，帆徹海門遙。飲盡樽中酒，同年同寂寥。
送鄭尚書赴興元
作者：姚合（唐）

儒有登壇貴，何人得此功。紅旗燒密雪，白馬踏長風。斧鉞來天上，詩書理漢中。方知百勝略，應不在彎弓。
送田使君赴蔡州
作者：姚合（唐）

長年離別情，百盞酒須傾。詩外應無思，人間半是行。路遙嘶白馬，林斷出紅旌。功業今應立，淮西有勁兵。
送無可上人遊邊
作者：姚合（唐）

一缽與三衣，經行遠近隨。出家還養母，持律複能詩。春雪離京厚，晨鐘近塞遲。亦知蓮府客，夜坐喜同師。
送僧
作者：姚合（唐）

人間擾擾唯閒事，自見高人只有詩。寂寞嵩峰雲外寺，常多夢裡過齋時。城中聽得新經論，卻過關東說向人。舊國門徒終日望，見時應是見真身。
送宋慎言
作者：姚合（唐）

童稚便知聞，如今只有君。百篇詩盡和，一盞酒須分。驛路多連水，州城半在雲。離情同落葉，向晚更紛紛。
送家兄赴任昭義
作者：姚合（唐）

早得白眉名，之官濠上城。別離浮世事，迢遞長年情。廣陌垂花影，遙林起雨聲。出關春草長，過汴夏雲生。黠吏先潛去，疲人相次迎。宴餘和酒拜，魂夢共東行。
送崔玄亮赴果州冬夜宴韓卿宅
作者：姚合（唐）

蘭燭照重茵，飛杯複幾分。主人寒不寐，上客曉離群。騎吏緣青壁，旌旗度白雲。劍銘生蘚色，巴字疊冰文。華省思仙侶，疲民愛使君。泠泠唯自適，郡邸有誰聞。
送喻鳧校書歸毗陵
作者：姚合（唐）

主人庭葉黑，詩稿更誰書。闕下科名出，鄉中賦籍除。山春煙樹眾，江遠晚帆疏。吾亦家吳者，無因到弊廬。
送董正字武歸常州覲親
作者：姚合（唐）

路岐知不盡，離別自無窮。行客心方切，主人樽未空。楚檣收月下，江樹在潮中。人各還家去，還家慶不同。
送蕭正字往蔡州賀裴相淮西平
作者：姚合（唐）

相府旌旄重，還邀上客行。今朝郭門路，初徹蔡州城。從馬唯提酒，防身不要兵。從來皆作使，君去是時平。
送進士田卓入華山
作者：姚合（唐）

何物隨身去，六經與一琴。辭家計已久，入谷住應深。偶坐僧同石，閒書葉滿林。業成須謁帝，無貯白雲心。
送右司薛員外赴處州
作者：姚合（唐）

懷中天子書，腰下使君魚。瀑布和雲落，仙都與世疏。遠端兼水陸，半歲在舟車。相送難相別，南風入夏初。
送王建秘書往渭南莊
作者：姚合（唐）

白須芸閣吏，羸馬月中行。莊僻難尋路，官閑易出城。看山多失飯，過寺故題名。秋日田家作，唯添集捲成。
送殷堯藩侍禦遊山南
作者：姚合（唐）

詩境西南好，秋深晝夜蛩。人家連水影，驛路在山峰。谷靜雲生石，天寒雪覆松。我為公府系，不得此相從。
送李植侍禦
作者：姚合（唐）

聖代無邪觸，空林獬豸歸。誰知隴山鳥，長繞玉樓飛。風雨依山急，雲泉入郭微。無同昔年別，別後寄書稀。
送王澹
作者：姚合（唐）

常省為官處，門前數樹松。尋山屐費齒，書石筆無鋒。果熟猿偷亂，花繁鳥語重。今來為客去，惜取最高峰。
送崔之仁
作者：姚合（唐）

欲出還成住，前程甚謫遷。佯眠隨客醉，愁坐似僧禪。舊國歸何處，春山買欠錢。幾時無一事，長在故人邊。
送孫山人
作者：姚合（唐）

山翁來帝裡，不肯住多時。塵土衣裳重，腥羶僕隸饑。林中愁不到，城外老應遲。喧寂一為別，相逢未有期。
送費驤
作者：姚合（唐）

兄寒弟亦饑，力學少閒時。何路免為客，無門賣得詩。幾人攜酒送，獨我入山遲。少小同居止，今朝始別離。
送河中楊少府宴崔駙馬宅
作者：姚合（唐）

鳳凰樓下醉醺醺，晚出東門蟬漸聞。不使鄉人治驛路，縣吏若非三載滿，自知無計更尋君。
送文著上人遊越
作者：姚合（唐）

水石隨緣豈計程，東吳相遇別西京。夜禪月下袈裟濕，越中多有前朝寺，處處鐵鐘石磬聲。
送無可上人遊越
作者：姚合（唐）

清晨相訪立門前，麻履方袍一少年。懶讀經文求作佛，今日送行偏惜別，共師文字有因緣。
送洛陽張員外
作者：姚合（唐）

餞客未歸城，東來騶騎迎。千山嵩嶽峭，百縣洛陽清。朔雁和雲度，川風吹雨晴。蘚庭公事暇，應只獨吟行。
送少府田中丞入西蕃
作者：姚合（唐）

蕭關路絕久，石堠亦為塵。護塞空兵帳，和戎在使臣。風沙去國遠，雨雪換衣頻。若問涼州事，涼州多漢人。
送王龜處士
作者：姚合（唐）

送客客為誰，朱門處士稀。唯修曾子行，不著老萊衣。古寺隨僧飯，空林共鳥歸。壺中駐年藥，燒得獻庭闈。
送崔郎中赴常州
作者：姚合（唐）

貴是鴒原在紫微，榮逢知己領黃扉。人間盛事今全得，昔年嘗作毗陵客，石峭泉清天下稀。
送林使君赴邵州
作者：姚合（唐）

詔書飛下五雲間，才子分符不等閒。驛路算程多是水，清淨化人人自理，終朝無事更相關。
送別友人
作者：姚合（唐）

獨向山中覓紫芝，山人勾引住多時。摘花浸酒春愁盡，明朝卻欲歸城市，問我來期總不知。
送李琮歸靈州覲省
作者：姚合（唐）

餞席離人起，貪程醉不眠。風沙移道路，僕馬識山川。塞樹花開小，關城雪下偏。胡塵今已盡，應便促朝天。
送任畹評事赴沂海
作者：姚合（唐）

擲筆不作尉，戎衣從嫖姚。嚴冬入都門，僕馬氣益豪。沂州右鎮雄，士勇旌旗高。洛東無憂虞，半夜開虎牢。丈夫貴功勳，不貴爵祿饒。仰眠作書生，衣食何由銷。任生非常才，臨事膽不搖。必當展長畫，逆波斬鯨鼇。九陌塵土黑，話別立遠郊。孟堅勒燕然，豈獨在漢朝。
送李餘及第歸蜀
作者：姚合（唐）

蜀山高岧嶢，蜀客無平才。日飲錦江水，文章盈其懷。十年作貢賓，九年多邅回。春來登高科，昇天得梯階。手持冬集書，還家獻庭闈。人生此為榮，得如君者稀。李白蜀道難，羞為無成歸。子今稱意行，所曆安覺危。與子久相從，今朝忽乖離。風飄海中船，會合難自期。長安米價高，伊我常渴饑。臨岐歌送子，無聲但陳詞。義交外不親，利交內相違。勉子慎其道，急若食與衣。苦爇道路赤，行人念前馳。一杯不可輕，遠別方自茲。
送饒州張使君
作者：姚合（唐）

鄱陽勝事聞難比，千里連連是稻畦。山寺去時通水路，飲罷春明門外別，蕭條驛路夕陽低。
送張宗原
作者：姚合（唐）

東門送客道，春色如死灰。一客失意行，十客顏色低。住者既無家，去者又非歸。窮愁一成疾，百藥不可治。子賢我且愚，命分不合齊。誰開蹇躓門，日日同遊棲。子行何所之，切切食與衣。誰能買仁義，令子無寒饑。野田不生草，四向生路岐。士人甚商賈，終日須東西。鴻雁春北去，秋風複南飛。勉君向前路，無失相見期。
送王求
作者：姚合（唐）

士有經世籌，自無活身策。求食道路間，勞困甚徒役。我身與子同，日被饑寒迫。側望卿相門，難入堅如石。為農昧耕耘，作商迷貿易。空把書卷行，投人買罪責。六月南風多，苦旱土色赤。坐家心尚焦，況乃遠作客。羸馬出郭門，餞飲曉連夕。願君似醉腸，莫謾生憂戚。
送朱慶餘及第後歸越
作者：姚合（唐）

勸君緩上車，鄉裡有吾廬。未得同歸去，空令相見疏。山晴棲鶴起，天曉落潮初。此慶將誰比，獻親冬集書。
送朱慶餘越州歸覲
作者：姚合（唐）

鄉書落姓名，太守拜親榮。訪我波濤郡，還家霧雨城。海山窗外近，鏡水世間清。何計隨君去，鄰牆過此生。
送任尊師歸蜀覲親
作者：姚合（唐）

白雲修道者，歸去春風前。玉簡通仙籍，金丹駐母年。錦文江一色，酒氣雨相連。眾說君平死，真師易義全。
送友人遊蜀
作者：姚合（唐）

送君一壺酒，相別野庭邊。馬上過秋色，舟中到錦川。峽猿啼夜雨，蜀鳥噪晨煙。莫便不回首，風光促幾年。
送杜立歸蜀
作者：姚合（唐）

迢遞三千里，西南是去程。杜陵家已盡，蜀國客重行。雪照巴江色，風吹棧閣聲。馬嘶山稍暖，人語店初明。旅夢心多感，孤吟氣不平。誰為李白後，為訪錦官城。
送韓湘赴江西從事
作者：姚合（唐）

年少登科客，從軍詔命新。行裝有兵器，祖席盡詩人。細雨湘城暮，微風楚水春。潯陽應足雁，夢澤豈無塵。猿叫來山頂，潮痕在樹身。從容多暇日，佳句寄須頻。
送潘傳秀才歸宣州
作者：姚合（唐）

李白墳三尺，嵯峨萬古名。因君還故里，為我吊先生。晴日移虹影，空山出鶴聲。老郎閑未得，無計此中行。
送僧默然
作者：姚合（唐）

出家侍母前，至孝自通禪。伏日江頭別，秋風檣下眠。鳥聲猿更促，石色樹相連。此路多如此，師行亦有緣。
送陟遐上人遊天臺
作者：姚合（唐）

萬疊赤城路，終年遊客稀。朝來送師去，自覺有家非。石淨山光遠，雲深海色微。此詩成亦鄙，為我寫巖扉。
送盛秀才赴舉
作者：姚合（唐）

重重吳越浙江潮，刺史何門始得消。五字州人唯有此，君去九衢須說我，病成疏懶懶趨朝。
送僧貞實歸杭州天竺
作者：姚合（唐）

石橋寺裡最清涼，聞說茆庵寄上方。林外猿聲連院磬，九陌相逢千里別，青山重疊樹蒼蒼。
送盧二弟茂才罷舉遊洛謁新相
作者：姚合（唐）

踏碎作賦筆，驅車出上京。離筵俯岐路，四坐半公卿。守命貧難擲，憂身夢數驚。今朝赴知己，休詠苦辛行。
送任畹及第歸蜀中覲親
作者：姚合（唐）

子規啼欲死，君聽固無愁。闕下聲名出，鄉中意氣遊。東川橫劍閣，南鬥近刀州。神聖題前字，千人看不休。
送杜觀罷舉東遊
作者：姚合（唐）

秋風離九陌，心事豈雲安。曾是求名苦，當知此去難。辛勤程自遠，寂寞夜多寒。詩句無人識，應須把劍看。
送狄兼謨下第歸故山
作者：姚合（唐）

慈恩塔上名，昨日敗垂成。賃舍應無直，居山豈釣聲。半年猶小隱，數日得閒行。映竹窺猿劇，尋雲探鶴情。愛花高酒戶，煮藥汙茶鐺。莫便多時住，煙霄路在城。
送源中丞赴新羅
作者：姚合（唐）

赤墀賜對使殊方，官重霜臺紫綬光。玉節在船清海怪，誰得似君將雨露，海東萬裡灑扶桑。
送陳倜赴江陵從事
作者：姚合（唐）

荊州勝事眾皆聞，幕下今朝又得君。才子何須藉科第，新什定知饒景思，不應一向賦從軍。
送張郎中副使赴澤潞
作者：姚合（唐）

曉陌事戎裝，風流粉署郎。機籌通變化，除拜出尋常。地冷饒霜氣，山高礙雁行。應無離別恨，車馬自生光。
送陸暢侍禦歸揚州
作者：姚合（唐）

故園偏接近，霅水洞庭邊。歸去知何日，相逢各長年。山川南北路，風雪別離天。楚色窮冬燒，淮聲獨夜船。從軍丞相府，談笑酒杯前。
送韋瑤校書赴越
作者：姚合（唐）

寄家臨禹穴，乘傳出秦關。霜落橘滿地，潮來帆近山。相門賓益貴，水國事多閑。晨省高堂後，餘歡杯酒間。
送雍陶及第歸覲
作者：姚合（唐）

獻親冬集書，比橘複何如。此去關山遠，相思笑語疏。路尋丹壑斷，人近白雲居。幽石題名處，憑君亦記餘。
送李秀才赴舉
作者：姚合（唐）

羅剎樓頭醉，送君西入京。秦吳無限地，山水半分程。海上煙霞濕，關中日月明。登科舊鄉裡，當為改嘉名。
送李傳秀才歸宣州
作者：姚合（唐）

謝守青山宅，山孤宅亦平。池塘無複見，春草野中生。常日登樓望，今朝送客行。殷勤拂石壁，為我一書名。
送元緒上人遊商山
作者：姚合（唐）

萬法空門裡，師修曆幾生。過來心已悟，未到行彌精。溪寂鐘還度，林昏錫獨鳴。朝簪抽未得，此別豈忘情。
送僧棲真歸杭州天竺寺
作者：姚合（唐）

吏事日紛然，無因到佛前。勞師相借問，知我亦通禪。古寺杉松出，殘陽鐘磬連。草菴磐石上，歸此是因緣。
送敬法師歸福州
作者：姚合（唐）

結得隨緣伴，蟬鳴方出關。新經譯舊寺，故國與誰還。齋為無鐘早，心因罷講閑。東南數千里，何處不逢山。
送清敬闍黎歸浙西
作者：姚合（唐）

大地無生理，吳中豈是歸。自翻貝葉偈，人施福田衣。夏盡灘聲出，潮來日色微。郡齋師去後，寂寞夜吟稀。
送賈島及鐘渾
作者：姚合（唐）

日日攻詩亦自強，年年供應在名場。春風驛路歸何處，紫閣山邊是草堂。
送僧遊邊
作者：姚合（唐）

師向邊頭去，邊人業障輕。腥羶齋自潔，部落講還成。傳教多離寺，隨緣不計程。三千世界內，何處是無生。
送澄江上人赴興元鄭尚書招
作者：姚合（唐）

師經非紙上，師佛在心中。覺路何曾異，行人自不同。水雲晴亦雨，山木夜多風。聞結西方社，尚書待遠公。
送馬戴下第客遊
作者：姚合（唐）

昨來送君處，亦是九衢中。此日殷勤別，前時寂寞同。鳥啼寒食雨，花落暮春風。向晚離人起，筵收樽未空。
送薛二十三郎中赴婺州
作者：姚合（唐）

我住浙江西，君去浙江東。日日心來往，不畏浙江風。
送獨孤煥評事赴豐州
作者：姚合（唐）

東門攜酒送廷評，結束從軍塞上行。深磧路移唯馬覺，須鑿燕然山上石，登科記裡是閑名。
送張齊物主簿赴內鄉
作者：姚合（唐）

幾年山下事仙翁，名在長生籙籍中。燒得藥成須寄我，曾為主簿與君同。
送王嗣之典儀城
作者：姚合（唐）

日日思朝位，偷閒城外行。唯求採藥者，不道在官名。好異嫌山淺，尋幽喜徑生。病來文字拙，不要把歸城。
別賈島
作者：姚合（唐）

懶作住山人，貧家日賃身。書多筆漸重，睡少枕長新。野客狂無過，詩仙瘦始真。秋風千里去，誰與我相親。
別李餘
作者：姚合（唐）

病童隨瘦馬，難算往來程。野寺僧相送，河橋酒滯行。足愁無道性，久客會人情。何計羈窮盡，同居不出城。
別胡逸
作者：姚合（唐）

記得春闈同席試，逡巡何啻十年餘。今日相逢又相送，予乘五馬子單車。
惜別
作者：姚合（唐）

酒闌歌罷更遲留，攜手思量憑翠樓。桃李容華猶歎月，似把剪刀裁別恨，兩人分得一般愁。
欲別
作者：姚合（唐）

山川重疊遠茫茫，欲別先憂別恨長。紅芍藥花雖共醉，惆悵與君煙景迥，不知何日到瀟湘。
別杭州
作者：姚合（唐）

醉與江濤別，江濤惜我遊。他年婚嫁了，終老此江頭。
塞上
作者：譚用之（唐）

秋風漢北雁飛天，單騎那堪繞賀蘭。磧暗更無巖樹影，早晚橫戈似飛尉，擁旄深入異田單。缽略城邊日欲西，遊人卻憶舊山歸。牛羊集水煙黏步，橫行總是男兒事，早晚重來似漢飛。
贈索處士
作者：譚用之（唐）

不將桂子種諸天，長得尋君水石邊。玄豹夜寒和霧隱，一度相思一惆悵，水寒煙澹落花前。
別雒下一二知己
作者：譚用之（唐）

金鼎光輝照雪袍，雒陽春夢憶波濤。塵埃滿眼人情異，別來無限幽求子，應笑區區味六韜。
約張處士遊梁
作者：譚用之（唐）

莫學區區老一經，夷門關吏舊書生。晉朝滅後無中散，好攜長策幹時去，免逐漁樵度太平。
送友人歸青社
作者：譚用之（唐）

雕鶚途程在碧天，綵衣東去複何言。二千賓客舊知己，好期聖代重相見，莫學袁生老竹軒。
送丁道士歸南中
作者：譚用之（唐）

孤雲無定鶴辭巢，自負焦桐不說勞。服藥幾年期碧落，從此人稀見蹤跡，還應選地種仙桃。
月夜懷寄友人
作者：譚用之（唐）

劍氣徒勞望鬥牛，故人別後阻仙舟。殘春謾道深傾酒，清風未許重攜手，幾度高吟寄水流。
閒居寄陳山人
作者：譚用之（唐）

閒居何處得閒名，坐掩衡茅損性靈。破夢曉鐘聞竹寺，珍重先生全太古，應看名利似浮萍。
憶南中
作者：譚用之（唐）

碧江頭與白雲門，別後秋霜點鬢根。長記學禪青石寺，未棹扁舟重回首，采薇收橘不堪論。
寄友人
作者：譚用之（唐）

病多慵引架書看，官職無才思已闌。穴鳳瑞時來卻易，早晚煙村碧江畔，掛罾重對蓼花灘。
別江上一二友生
作者：譚用之（唐）

國風千載務重華，須逐浮雲背若耶。無地可歸堪種玉，他日成都卻回首，東山看取謝鯤家。
寄岐山林逢吉明府
作者：譚用之（唐）

岐山高與隴山連，制錦無私服晏眠。鸚鵡語中分百里，莫役生靈種楊柳，一枝枝折灞橋邊。
感懷呈所知
作者：譚用之（唐）

十年流落賦歸鴻，誰傍昏衢駕燭龍。竹屋亂煙思梓澤，早晚休歌白石爛，放教歸去臥群峰。
江上聞笛
作者：譚用之（唐）

誰為梅花怨未平，一聲高喚百龍驚。風當閶闔庭初靜，臨流不欲殷勤聽，芳草王孫舊有情。
寄孟進士
作者：譚用之（唐）

依舊池邊草色芳，故人何處憶山陽。書回科鬥江帆暮，別來南國知誰在，空對襜褕一斷腸。
寄閻記室
作者：譚用之（唐）

織錦歌成下翠微，豈勞西去問支機。未開水府珠先見，相逢半是雲霄客，應笑歌牛一布衣。
幽居寄李秘書
作者：譚用之（唐）

幾年帝裡阻煙波，敢向明時叩角歌。看盡好花春臥穩，昨夜前溪有龍鬥，石橋風雨少人過。
貽釣魚李處士
作者：譚用之（唐）

罷吟鸚鵡草芊芊，又泛鴛鴦水上天。一棹冷涵楊柳雨，何處邈將歸畫府，數莖紅蓼一漁船。
河橋樓賦得群公夜宴
作者：譚用之（唐）

芙蓉簾幕扇秋紅，蠻府新郎夜宴同。滿座馬融吹笛月，深荷良宵慰憔悴，德星池館在江東。
寄左先輩
作者：譚用之（唐）

狂歌白鹿上青天，何似蘭塘釣紫煙。萬卷祖龍坑外物，學取青蓮李居士，一生杯酒在神仙。
貽費道人
作者：譚用之（唐）

誰如南浦傲煙霞，白葛衣輕稱帽紗。碧玉蜉蝣迎客酒，他日鳳書何處覓，武陵煙樹半桃花。
寄許下前管記王侍禦
作者：譚用之（唐）

昔年南去得娛賓，頓遜杯前共好春。蟻泛羽觴蠻酒膩，別後青青鄭南陌，不知風月屬何人。
秋日圃田送人隨計
作者：譚用之（唐）

僕射陂前是傳郵，去程雕鶚弄高秋。吟拋芍藥裁詩圃，明年二月仙山下，莫遣桃花逐水流。
途次宿友人別墅
作者：譚用之（唐）

千里崤函一夢勞，豈知雲館共蕭騷。半簾綠透偎寒竹，感君巖下閑招隱，細縷金盤鱠錯刀。
春日期巢湖舊事
作者：譚用之（唐）

暖掠紅香燕燕飛，五雲仙佩曉相攜。花開鸚鵡韋郎曲，不知多少開元事，露泣春叢向日低。
再遊韋曲山寺
作者：譚用之（唐）

鵲巖煙斷玉巢欹，罨畫春塘太白低。馬踏翠開垂柳寺，碧吐紅芳舊行處，豈堪回首草萋萋。
寄徐拾遺
作者：譚用之（唐）

長竿一系白龍吟，誰和騶虞發素琴。野客碧雲魂易斷，好向明庭拾遺事，莫教玄豹老泉林。
秋宿湘江遇雨
作者：譚用之（唐）

江上陰雲鎖夢魂，江邊深夜舞劉琨。秋風萬裡芙蓉國，漁人相見不相問，長笛一聲歸島門。
貽南康陳處士陶
作者：譚用之（唐）

白玉堆邊蔣徑橫，空涵二十四灘聲。老無徵戰軒轅國，時人莫笑非經濟，還待中原致太平。